Dinamo Riga blev oprindeligt stiftet i [[1940]] under [[Sovjetunionen]]s [[Okkupation|besættelse]] af [[Letland]]. Efter [[anden verdenskrig]] blev foreningen i [[1946]] genetableret og var et af de tolv hold, der i [[Sovjetisk mesterskab i ishockey 1946-47|vinteren 1946-47]] spillede om [[Sovjetisk mesterskab i ishockey 1946-47|det første sovjetiske mesterskab i ishockey]]. Dinamo Riga endte på fjerdepladsen efter de tre [[Moskva]]-hold, [[HK Dynamo Moskva|Dynamo]], [[HK CSKA Moskva|CDKA]] og [[HK Spartak Moskva|Spartak]]. Tre [[år]] senere skiftede klubben navn til '''Daugava Riga''' og forblev til og med [[Sovjetisk mesterskab i ishockey 1962-63|sæsonen 1962-63]] i [[Sovjetisk mesterskab i ishockey|den bedste sovjetiske liga]], men den var dog ikke stærk nok til for alvor at udfordre hovedstadsklubberne i kampen om [[Sovjetisk mesterskab i ishockey|det sovjetiske mesterskab]].
Filosofi Historie Sport Kultur Foreninger Organisationer